ข้อบังคับการประปานครหลวงข้อบังคับการประปานครหลวงฉบับที่๒๖ว่าด้วยการจัดส่ง การจำหน่าย และการใช้น้ำประปาพ.ศ.๒๕๑๗(แก้ไขเพิ่มเติมโดยข้อบังคับกปน. ฉบับที่ ๗๕, ๑๐๔) อาศัยอำนาจตามความในมาตรา ๒๔ (๑)แห่งพระราชบัญญัติการประปานครหลวง พ.ศ. ๒๕๑๐ คณะกรรมการการประปานครหลวง จึงได้วางข้อบังคับไว้ดังต่อไปนี้ข้อ ๑ ข้อบังคับนี้เรียกว่า ข้อบังคับการประปานครหลวงฉบับที่ ๒๖ ว่าด้วยการจัดส่ง การจำหน่าย และการใช้น้ำประปา พ.ศ. ๒๕๑๗ข้อ ๒[๑] ให้ใช้ข้อบังคับนี้ตั้งแต่วันที่ ๗ ตุลาคมพ.ศ. ๒๕๑๗ เป็นต้นไปข้อ ๓ ข้อบังคับหรือระเบียบอื่นใดที่ขัดหรือแย้งกับข้อบังคับนี้ให้ถือเป็นอันยกเลิกและให้ใช้ข้อบังคับนี้แทนข้อ ๔ ในข้อบังคับนี้การประปานครหลวงหมายถึง การประปานครหลวง ซึ่งจัดตั้งขึ้นตามพระราชบัญญัติการประปานครหลวง พ.ศ.๒๕๑๐ รวมทั้งผู้ว่าการการประปานครหลวง พนักงานการประปานครหลวง หรือตัวแทนหรือบุคคลใดที่ได้รับมอบอำนาจจากผู้ว่าการการประปานครหลวง ตามนัยแห่งมาตรา ๓๒ของพระราชบัญญัติการประปานครหลวง พ.ศ. ๒๕๑๐ผู้ขอรับใช้น้ำหมายถึง บุคคลที่ได้ทำคำร้องขอรับใช้น้ำประปายื่นไว้ต่อการประปานครหลวงและยังมิได้ทำสัญญาการใช้น้ำประปาให้ไว้กับการประปานครหลวงผู้ใช้น้ำหมายถึง บุคคลที่ได้ทำสัญญาการใช้น้ำประปาไว้กับการประปานครหลวงแล้วการงดจ่ายน้ำหมายถึง การที่การประปานครหลวงงดจัดส่งและจำหน่ายน้ำให้แก่ผู้ใช้น้ำจะเป็นด้วยลักษณะหรือวิธีใดก็ตามที่ผู้ใช้น้ำจะไม่ได้รับน้ำใช้จนกว่าจะได้ทำการขอใช้น้ำใหม่มาตรวัดน้ำหมายถึง เครื่องวัดปริมาณน้ำที่ได้ใช้หรือสิ้นเปลืองไปเครื่องกั้นน้ำหมายถึง ประตูน้ำที่ติดตั้งอยู่หน้ามาตรวัดน้ำซึ่งมีไว้สำหรับปิดและเปิดน้ำก่อนที่น้ำจะไหลผ่านมาตรวัดน้ำไปยังท่อภายในที่ติดตั้งมาตรวัดน้ำหมายถึง สถานที่ที่การประปานครหลวงกำหนดเป็นที่ติดตั้งมาตรวัดน้ำและเครื่องกั้นน้ำอุปกรณ์ หมายถึงสิ่งของที่ใช้เพื่อประโยชน์ในการจัดส่งและจำหน่ายน้ำให้แก่ผู้ใช้น้ำ นอกจากท่อท่อภายใน ท่อภายนอกท่อ หมายถึงท่อสำหรับใช้ในการส่งและจำหน่ายน้ำท่อภายใน หมายถึงท่อที่ต่อจากมาตรวัดน้ำเข้าสู่ภายในบริเวณสถานที่ใช้น้ำหรืออาคารของผู้ใช้น้ำท่อภายนอกหมายถึง ท่อที่ต่อจากท่อจ่ายน้ำของการประปานครหลวงไปเชื่อมกับมาตรวัดน้ำค่าอุปกรณ์รายเดือน[๒]หมายถึง ค่าบริการในการบำรุงรักษา ซ่อมหรือเปลี่ยนมาตรวัดน้ำ อุปกรณ์ และท่อภายนอกข้อ ๕ ให้ผู้ว่าการการประปานครหลวงรักษาการตามข้อบังคับนี้และให้มีอำนาจวางระเบียบเพื่อปฏิบัติตามข้อบังคับนี้ส่วนที่๑การขอรับใช้น้ำ ข้อ ๖ ในการขอรับใช้น้ำผู้ขอรับใช้น้ำจะต้องยื่นคำขอรับใช้น้ำตามแบบคำขอและระเบียบการของการประปานครหลวงและจะต้องวางเงินประกันการใช้น้ำให้ไว้กับการประปานครหลวงให้ถูกต้องตามหลักเกณฑ์ที่กำหนดไว้ผู้ขอรับใช้น้ำจะต้องส่งแผนผังการวางท่อภายในพร้อมคำขอรับใช้น้ำเพื่อให้การประปานครหลวงตรวจสอบความถูกต้องก่อนข้อ ๗ ผู้ขอรับใช้น้ำต้องยินยอมและให้ความร่วมมือ อำนวยความสะดวกให้แก่การประปานครหลวงในการสำรวจและจัดดำเนินการต่างๆ เกี่ยวกับการวางท่อเพื่อจัดส่งและจำหน่ายน้ำให้แก่ผู้ขอรับใช้น้ำโดยจะไม่ใช้สิทธิเรียกร้องใด ๆข้อ ๘การประปานครหลวงมีสิทธิที่จะไม่รับทำการส่งและจำหน่ายน้ำให้แก่ผู้ขอรับใช้น้ำเมื่อมีเหตุผลอันสมควรหรือเมื่อผู้ขอรับใช้น้ำไม่ปฏิบัติให้ถูกต้องตามหลักเกณฑ์หรือคำแนะนำของการประปานครหลวงข้อ ๙เมื่อการประปานครหลวงตกลงให้ผู้ขอรับใช้น้ำเป็นผู้ใช้น้ำได้แล้วผู้ใช้น้ำต้องยกกรรมสิทธิในมาตรวัดน้ำท่อ และอุปกรณ์ ตามข้อ ๒๐ ส่วนที่ ๒ ให้เป็นของการประปานครหลวงส่วนที่๒การจัดส่งและจำหน่ายน้ำ ข้อ ๑๐การต่อท่อภายนอกและการติดตั้งมาตรวัดน้ำการประปานครหลวงเป็นผู้จัดทำตามข้อกำหนดและมาตรฐานของการประปานครหลวงโดยผู้ใช้น้ำเป็นผู้ชำระค่าใช้จ่ายต่าง ๆ ตามที่การประปานครหลวงเรียกเก็บข้อ ๑๑ การต่อท่อภายในเป็นหน้าที่ของผู้ใช้น้ำจัดทำเองให้เรียบร้อย ตามคำแนะนำของการประปานครหลวงข้อ ๑๒ผู้ใช้น้ำต้องยินยอมให้การประปานครหลวงเป็นผู้กำหนดที่ติดตั้งมาตรวัดน้ำและเครื่องกั้นน้ำเพื่อความสะดวกในการจดปริมาณน้ำ การตรวจสอบการเปลี่ยนแปลงแก้ไข การซ่อมและการบำรุงรักษาข้อ ๑๓การประปานครหลวงมีอำนาจที่จะสั่งให้ผู้ใช้น้ำจัดทำหรือจัดหาอุปกรณ์ในการป้องกันความเสียหายที่จะเกิดขึ้นกับมาตรวัดน้ำไปติดตั้งที่มาตรวัดน้ำหรือที่ที่ตั้งมาตรวัดน้ำเพื่อเป็นการป้องกันการชำรุดเสียหายที่การประปานครหลวงเห็นว่าอาจจะเกิดมีขึ้นกับมาตรวัดน้ำได้ซึ่งผู้ใช้น้ำต้องปฏิบัติตามทุกประการและออกค่าใช้จ่ายในการนี้เองทั้งสิ้นข้อ ๑๔ผู้ใช้น้ำต้องรับผิดชอบดูแลรักษาตราผนึกที่มาตรวัดน้ำและข้อต่อรวมทั้งลวดที่ใช้ร้อยตราให้อยู่ในสภาพเรียบร้อยหากชำรุดหรือถูกทำลายไปหรือลวดที่ใช้ร้อยตราผนึกขาดไปไม่ว่าจะด้วยเหตุใดก็ตามผู้ใช้น้ำต้องรีบแจ้งให้การประปานครหลวงทราบถ้าปรากฏว่าความเสียหายเกิดขึ้นจากการกระทำของผู้ใช้น้ำ หรือยินยอมให้ผู้อื่นกระทำผู้ใช้น้ำจะต้องชดใช้ค่าเสียหายต่าง ๆ รวมทั้งค่าใช้จ่ายอื่น ๆที่เกี่ยวกับการนี้ให้แก่การประปานครหลวงตามที่การประปานครหลวงเรียกเก็บข้อ ๑๕ ผู้ใช้น้ำต้องรับผิดชอบดูแล รักษามาตรวัดน้ำและเครื่องกั้นน้ำให้อยู่ในสภาพเรียบร้อยใช้การได้ดีในกรณีที่มาตรวัดน้ำชำรุดเสียหายเพราะเกิดจากการกระทำโดยเจตนาทำลายมาตรวัดน้ำอันทำให้จดจำนวนน้ำไม่ได้หรือทำให้ตัวเลขในมาตรวัดน้ำไม่เดินเป็นปกติตามสภาพเดิมที่ติดตั้งให้หรือมีเจตนากระทำให้มาตรวัดน้ำสูญหายไปการประปานครหลวงต้องเปลี่ยนหรือติดตั้งมาตรวัดน้ำใหม่ผู้ใช้น้ำจะต้องเสียค่าใช้จ่ายต่าง ๆ ในการเปลี่ยนหรือติดตั้งมาตรวัดน้ำใหม่นอกจากนี้ยังต้องยินยอมให้การประปานครหลวงเรียกร้องให้ชำระค่าเสียหายตามที่การประปานครหลวงกำหนดในกรณีที่มาตรวัดน้ำชำรุดเสียหายเพราะการกระทำโดยไม่เจตนาผู้ใช้น้ำจะต้องชำระค่ามาตรวัดน้ำที่เปลี่ยนให้ใหม่ หรือจะต้องเสียค่าใช้จ่ายต่างๆ ในการซ่อมแซมมาตรวัดน้ำ แล้วแต่กรณี รวมทั้งค่าใช้จ่ายในการติดตั้งในกรณีที่มาตรวัดน้ำเกิดการสูญหายไปโดยมิได้เป็นการกระทำของผู้ใช้น้ำหรือบริวารของผู้ใช้น้ำการประปานครหลวงจะเปลี่ยนมาตรวัดน้ำให้ใหม่ โดยผู้ใช้น้ำจะต้องชำระค่ามาตรวัดน้ำที่เปลี่ยนให้ใหม่และค่าใช้จ่ายต่าง ๆ รวมทั้งค่าเสียหายถ้ามีในกรณีที่มาตรวัดน้ำชำรุดเสียหายตามสภาพการใช้การประปานครหลวงจะเปลี่ยนมาตรวัดน้ำให้โดยไม่คิดค่าใช้จ่ายใด ๆ ทั้งสิ้นข้อ ๑๖ ผู้ใช้น้ำยินยอมให้คิดค่าบริการอุปกรณ์รายเดือนให้แก่การประปานครหลวงตามอัตราที่การประปานครหลวงกำหนดข้อ ๑๗ ผู้ใช้น้ำยินยอมให้คิดราคาค่าน้ำประปาตามราคาที่การประปานครหลวงกำหนดให้การประปานครหลวงวางระเบียบเกี่ยวกับการกำหนดประเภทผู้ใช้น้ำข้อ ๑๘การประปานครหลวงจะทำการจดปริมาณน้ำที่ใช้ตามที่ปรากฏตัวเลขในมาตรวัดน้ำเพื่อนำไปคำนวณราคาค่าน้ำที่จะเรียกเก็บจากผู้ใช้น้ำตามที่กำหนดไว้ในข้อ ๑๗เมื่อการประปานครหลวงได้ติดตั้งมาตรวัดน้ำให้ผู้ใช้น้ำหรือเปลี่ยนมาตรวัดน้ำให้ใหม่ หรือไปทำการจดตัวเลขในมาตรวัดน้ำผู้ใช้น้ำมีสิทธิตรวจสอบตัวเลขที่ปรากฏในมาตรวัดน้ำทุกคราวไปหากมีข้อสงสัยผู้ใช้น้ำต้องทักท้วงหรือแจ้งให้การประปานครหลวงทราบภายในกำหนด ๑๕วัน นับจากวันที่ได้รับแจ้งจากการประปานครหลวงหากพ้นกำหนดแล้วให้ถือว่าผู้ใช้น้ำยอมรับว่าตัวเลขจากมาตรวัดน้ำที่พนักงานได้จดและแจ้งให้ทราบนั้นถูกต้องตลอดมาถ้าผู้ใช้น้ำสงสัยว่ามาตรวัดน้ำคลาดเคลื่อนจะขอให้การประปานครหลวงทำการตรวจสอบก็ได้ โดยยื่นความจำนงเป็นลายลักษณ์อักษรหากปรากฏว่ามีการคลาดเคลื่อนจริงการประปานครหลวงจะคิดคำนวณปริมาณน้ำที่ใช้หรือสูญเสียไปตามข้อ๑๙ ถ้าปรากฏว่ามาตรวัดน้ำไม่คลาดเคลื่อนผู้ใช้น้ำต้องชำระค่าใช้จ่ายในการตรวจสอบตามที่การประปานครหลวงกำหนดไว้และแจ้งให้ทราบข้อ ๑๙ ในกรณีที่มาตรวัดน้ำชำรุดเสียหายหรือมีเหตุอื่นอันไม่สามารถทำให้ทราบจำนวนน้ำที่ใช้หรือสูญเสียไปตามความเป็นจริงได้ผู้ใช้น้ำต้องยินยอมให้คิดคำนวณจำนวนน้ำที่ได้ใช้หรือสูญเสียไปตามวิธีการที่การประปานครหลวงกำหนดในกรณีที่การประปานครหลวง ติดตั้งมาตรวัดน้ำหลัก (MASTERMETER) เพื่อตรวจสอบปริมาณหรือจำนวนน้ำที่จ่ายเข้าสู่บริเวณการใช้น้ำบริเวณใดที่ไม่สะดวกต่อการที่เจ้าหน้าที่ของการประปานครหลวงจะเข้าทำการตรวจซ่อมบำรุงระบบท่อและอุปกรณ์เพื่อประโยชน์ในการป้องกันความสูญเสียจากการรั่วไหลของน้ำประปาผู้ใช้น้ำทุกรายในบริเวณนั้นต้องยินยอมให้การประปานครหลวงกำหนดจำนวนน้ำที่ถือว่าได้ใช้ไปเพื่อคำนวณราคาค่าน้ำที่จะเรียกเก็บจากผู้ใช้น้ำและรายตามวิธีการที่การประปานครหลวงกำหนดข้อ ๒๐ทรัพย์สินดังต่อไปนี้เป็นกรรมสิทธิ์ของการประปานครหลวง(๑) ท่อภายนอกและอุปกรณ์ต่าง ๆรวมทั้งมาตรวัดน้ำและเครื่องกั้นน้ำ(๒) ท่อและอุปกรณ์ต่าง ๆที่ต่อหรือติดตั้งอยู่ในตรอก ซอย ถนน หรือทางสาธารณะ(๓) ท่อและอุปกรณ์ต่าง ๆ ที่ต่อหรือติดตั้งไปใต้เหนือ ตาม ลอด หรือทับพื้นดินหรือทรัพย์สินของผู้ใช้น้ำ หรือบุคคลอื่นใดเพื่อประโยชน์ในการส่งและจำหน่ายน้ำให้ประชาชน หรือเพื่อสาธารณประโยชน์หรือเพื่อใช้ป้องกันสาธารณภัยข้อ ๒๑ความรับผิดชอบในการบำรุงรักษาท่อ และอุปกรณ์ต่าง ๆภายในเขตสถานที่ที่ผู้ใช้น้ำครอบครองอยู่ มีดังนี้(๑) ถ้าท่อภายในและอุปกรณ์ต่าง ๆที่ต่อหรือติดตั้งอยู่ภายในมาตรวัดน้ำเกิดชำรุดรั่วไหลผู้ใช้น้ำต้องจัดการซ่อมแซมเองโดยเร็วที่สุดและต้องชำระค่าน้ำที่สูญเสียไปในการนี้ด้วย(๒) ถ้าท่อภายนอกและอุปกรณ์ต่าง ๆที่ติดตั้งอยู่ภายนอกมาตรวัดน้ำแต่อยู่ภายในเขตสถานที่ที่ผู้ใช้น้ำครอบครองอยู่เกิดการชำรุดรั่วไหลผู้ใช้น้ำต้องรีบแจ้งให้การประปานครหลวงทราบโดยเร็วหากผู้ใช้น้ำไม่ทำการซ่อมแซมการชำรุดรั่วไหลตาม(๑) หรือผู้ใช้น้ำเพิกเฉยไม่แจ้งให้การประปานครหลวงทราบถึงการชำรุดตาม (๒)จนเป็นเหตุให้การประปานครหลวงได้รับความเสียหายการประปานครหลวงมีสิทธิทำการงดจ่ายน้ำได้และเรียกค่าเสียหายจากผู้ใช้น้ำได้ตามควรแก่กรณีข้อ ๒๑ทวิ ผู้ประสงค์จะขอใช้น้ำประปาเป็นการชั่วคราวต้องยื่นคำขอต่อการประปานครหลวงตามระเบียบที่กำหนดไว้และจะต้องปฏิบัติตามระเบียบการประปานครหลวง ว่าด้วยการนั้นเมื่อได้ปฏิบัติถูกต้องและชำระค่าธรรมเนียม ค่าใช้จ่ายต่าง ๆในการต่อท่อและอุปกรณ์เรียบร้อยแล้วการประปานครหลวงจึงจะดำเนินการจัดส่งและจำหน่ายน้ำให้ต่อไปการประปานครหลวงจะคำนวณค่าน้ำและเรียกเก็บจากผู้ใช้น้ำชั่วคราว ตามระเบียบที่กำหนดไว้ และให้นำความในข้อบังคับนี้มาใช้บังคับแก่ผู้ใช้น้ำชั่วคราวโดยอนุโลมด้วยส่วนที่๓การชำระค่าน้ำค่าธรรมเนียม ค่าใช้จ่ายอื่น ๆ ข้อ ๒๒ ผู้ขอรับใช้น้ำต้องชำระค่าใช้จ่ายให้แก่การประปานครหลวงดังต่อไปนี้(๑) เงินประกันการใช้น้ำ(๒) ค่าบริการและต่อท่อ รวมทั้งค่าจัดซ่อมถนนทางเท้า ทางระบายน้ำ(๓) ค่ามาตรวัดน้ำ ท่อ อุปกรณ์ และวัสดุอื่น ๆ(๔) ค่าธรรมเนียมอื่น ๆเมื่อผู้ขอรับใช้น้ำได้รับหนังสือแจ้งให้ทำการชำระค่าใช้จ่ายต่างๆ ข้างต้นแล้ว ผู้ขอรับใช้น้ำ ต้องนำเงินไปชำระยังสำนักงานของการประปานครหลวงภายในระยะเวลาที่การประปานครหลวงกำหนด หากพ้นกำหนดดังกล่าวแล้วการประปานครหลวงมีสิทธิคำนวณค่าใช้จ่ายใหม่ได้ข้อ ๒๓ เมื่อได้รับการชำระเงินต่าง ๆ แล้วการประปานครหลวงจะออกใบเสร็จรับเงินให้ทุกครั้งหากผู้ขอรับใช้น้ำสงสัยว่าใบเสร็จรับเงินฉบับใด ที่ได้รับจากการประปานครหลวงจะเป็นใบเสร็จรับเงินที่ไม่ถูกต้องหรือไม่สมบูรณ์ ผู้ขอรับใช้น้ำจะต้องแจ้งให้การประปานครหลวงทราบภายใน ๗ วันนับแต่วันที่ได้รับใบเสร็จนั้นข้อ ๒๔ เมื่อการประปานครหลวงได้งดจ่ายน้ำให้แก่ผู้ใช้น้ำแล้วผู้ใช้น้ำมีสิทธิยื่นคำร้องขอให้การประปานครหลวงทำการจ่ายน้ำให้ใหม่ได้ต่อเมื่อผู้ใช้น้ำได้ชำระหนี้สินที่ค้างชำระและชำระค่าใช้จ่ายต่าง ๆสำหรับการจ่ายน้ำให้ใหม่ตามเกณฑ์ที่การประปานครหลวงกำหนดข้อ ๒๕ เมื่อการประปานครหลวงเรียกเก็บค่าน้ำค่าบริการอุปกรณ์รายเดือน ค่าเสียหาย ค่าใช้จ่ายต่าง ๆที่เกี่ยวกับการจัดส่งและจำหน่ายน้ำจากผู้ใช้น้ำหากผู้ใช้น้ำไม่ชำระในเวลาที่เรียกเก็บการประปานครหลวงจะออกหนังสือเตือนแจ้งหนี้ให้ผู้ใช้น้ำทราบผู้ใช้น้ำต้องนำเงินไปชำระให้แก่การประปานครหลวงภายในเวลาที่กำหนดไว้ในหนังสือเตือนแจ้งหนี้หากพ้นกำหนดแล้วผู้ใช้น้ำยังไม่นำเงินไปชำระ การประปานครหลวงมีสิทธิทำการงดจ่ายน้ำได้ทันทีและผู้ใช้น้ำยังต้องรับผิดชำระหนี้สินที่ค้างอยู่ทั้งสิ้นข้อ ๒๖ ในกรณีจำเป็นหรือเร่งด่วนหากผู้ใช้น้ำมีความประสงค์จะขอชำระค่าน้ำ ค่าบริการอุปกรณ์รายเดือน และหนี้สินต่างๆ ก่อนกำหนดที่การประปานครหลวงจะเรียกเก็บตามปกติก็ย่อมทำได้โดยผู้ใช้น้ำหรือผู้แทนแสดงความจำนงต่อการประปานครหลวงล่วงหน้าไม่น้อยกว่าเจ็ดวันเพื่อจัดการเรียกเก็บตามประสงค์ของผู้ใช้น้ำแต่ทั้งนี้ การประปานครหลวงมีสิทธิเรียกเก็บเงินจำนวนต่าง ๆที่ผู้ใช้น้ำค้างชำระอยู่ก่อนการชำระเงินในกรณีจำเป็นหรือเร่งด่วนนี้ได้เสมอข้อ ๒๗หากผู้ใช้น้ำประสงค์จะให้ผู้หนึ่งผู้ใดเป็นผู้ชำระเงินต่าง ๆแทนหรือจะให้การประปานครหลวงเรียกเก็บเงินจากผู้ใด ณ สถานที่ใดภายในเขตจัดส่งและจำหน่ายน้ำของการประปานครหลวงในจังหวัดเดียวกันผู้ใช้น้ำต้องแจ้งให้การประปานครหลวงทราบเป็นลายลักษณ์อักษร โดยจะเรียกบุคคลนั้นว่าผู้ชำระเงินแทนเมื่อการประปานครหลวงเรียกเก็บเงินดังกล่าวจาก ผู้ชำระเงินแทนไม่ได้ หรือล่าช้ากว่ากำหนดผู้ใช้น้ำต้องรับผิดชำระเงินเหล่านั้นให้แก่การประปานครหลวงทันทีที่ได้รับแจ้งจากการประปานครหลวงและผู้ใช้น้ำจะต้องชำระค่าเสียหายที่เกิดขึ้นจากการนี้ให้แก่การประปานครหลวงอีกส่วนหนึ่งด้วยการใดที่ ผู้ชำระเงินแทนได้กระทำไป ผู้ใช้น้ำยอมให้ถือเสมือนหนึ่งว่าเป็นการกระทำของตนเองทั้งสิ้นและต้องรับผิดชอบต่อการประปานครหลวงการเลิกตั้ง ผู้ชำระเงินแทนหรือการตั้ง ผู้ชำระเงินแทนรายใหม่ ผู้ใช้น้ำต้องแจ้งให้การประปานครหลวงทราบเป็นลายลักษณ์อักษรโดยไม่ชักช้าข้อ ๒๘ก่อนที่ผู้ใช้น้ำจะชำระเงินตามที่การประปานครหลวงเรียกเก็บผู้ใช้น้ำมีสิทธิที่จะขอตรวจบัตรประจำตัวของพนักงานการประปานครหลวงผู้ไปเรียบเก็บเงินได้หากผู้ใช้น้ำไม่ใช้สิทธิดังกล่าวจนเป็นเหตุให้เกิดความเสียหายขึ้นการประปานครหลวงไม่รับผิดชอบใด ๆ ทั้งสิ้นข้อ ๒๙ การชำระเงินต่าง ๆ ให้การประปานครหลวงผู้ใช้น้ำอาจกระทำได้โดยวิธีอย่างใดอย่างหนึ่ง ดังต่อไปนี้(๑) ชำระด้วยเงินสดหรือด้วยเช็ค(๒)ชำระโดยวิธีอื่นที่การประปานครหลวงได้กำหนดขึ้นการชำระเงินด้วยเช็คผู้ใช้น้ำต้องสั่งจ่ายในนามของการประปานครหลวงด้วยเช็คขีดคร่อม โดยขีดฆ่า ผู้ถือหรือ ตามคำสั่งและจะถือว่าเป็นการชำระเงินที่ถูกต้องต่อเมื่อได้มีการโอนเงินตามเช็คนั้นเข้าบัญชีของการประปานครหลวงแล้วข้อ ๓๐ เมื่อผู้ใช้น้ำชำระเงินและได้รับใบเสร็จรับเงินจากการประปานครหลวงครั้งใดถือว่าเป็นการชำระเงินเฉพาะครั้งนั้นตามรายการและจำนวนเงินที่ระบุไว้ในใบเสร็จรับเงินเท่านั้นไม่ถือว่าเป็นการลบล้างหนี้สินที่ติดค้างอยู่ก่อนส่วนที่๔ข้อห้ามและอื่นๆ ข้อ ๓๑ ห้ามผู้ใช้น้ำ นำน้ำประปาไปขายหรือแจกจ่ายให้กับผู้ใดเว้นแต่ได้รับอนุญาตจากการประปานครหลวงเป็นลายลักษณ์อักษรหากผู้ใช้น้ำฝ่าฝืนข้อห้ามนี้ การประปานครหลวงมีสิทธิงดจ่ายน้ำได้และมีสิทธิเรียกร้องค่าเสียหายต่าง ๆ อันเกิดจากการนี้ด้วยข้อ ๓๒ ห้ามผู้ใช้น้ำทำการดัดแปลงแก้ไขมาตรวัดน้ำหรือกระทำการอื่นใดอันเป็นอุปสรรคแก่การอ่านตัวเลขในมาตรวัดน้ำการบำรุงรักษามาตรวัดน้ำ เครื่องกั้นน้ำ ท่อภายนอกหรือทำให้เกิดความเสียหายแก่มาตรวัดน้ำ เครื่องกั้นน้ำ ท่อภายนอก และอุปกรณ์ต่าง ๆภายนอกมาตรวัดน้ำห้ามผู้ใช้น้ำทำการโยกย้ายมาตรวัดน้ำเว้นแต่ได้รับอนุญาตจากการประปานครหลวงการประปานครหลวงมีสิทธิที่จะทำการดัดแปลงแก้ไขโยกย้ายมาตรวัดน้ำ เครื่องกั้นน้ำ ท่อภายนอก และอุปกรณ์ต่าง ๆ ภายนอกมาตรวัดน้ำได้ข้อ ๓๓ ห้ามผู้ใช้น้ำใช้เครื่องสูบน้ำหรือเครื่องมืออื่นใดสูบน้ำโดยตรงจากท่อจ่ายน้ำของการประปานครหลวง หรือต่อตรงจากท่อภายในหากผู้ใช้น้ำฝ่าฝืนข้อห้ามนี้ การประปานครหลวงมีสิทธิงดจ่ายน้ำได้และผู้ใช้น้ำต้องรับผิดชดใช้ค่าเสียหายที่เกิดขึ้นจากการนี้อีกด้วยข้อ ๓๔ กรณีที่ผู้ใช้น้ำใช้น้ำจากบ่อบาดาลของผู้ใช้น้ำเองด้วยผู้ใช้น้ำจะต้องต่อท่อน้ำบาดาลไว้ต่างหากจากท่อจ่ายน้ำประปาและห้ามมิให้ต่อท่อน้ำบาดาลเข้าบรรจบร่วมกับท่อภายในผู้ใช้น้ำจะใช้น้ำบาดาลร่วมกับน้ำประปาได้ต่อเมื่อได้สูบจ่ายน้ำบาดาลลงยังที่พักน้ำและปล่อยน้ำประปาลงในที่พักน้ำเดียวกันกับน้ำบาดาล แล้วจึงจะสูบน้ำบาดาลไปใช้ได้หากผู้ใช้น้ำฝ่าฝืนข้อห้ามนี้การประปานครหลวงมีสิทธิงดจ่ายน้ำได้และผู้ใช้น้ำต้องรับผิดชดใช้ค่าเสียหายที่เกิดขึ้นจากการนี้ด้วยข้อ ๓๕ ในกรณีที่ผู้ใช้น้ำประสงค์จะงดการใช้น้ำไว้เป็นการชั่วคราวให้แจ้งให้การประปานครหลวงทราบล่วงหน้าไม่น้อยกว่า ๗ วันและให้ถือว่าผู้ใช้น้ำได้งดใช้น้ำตั้งแต่วันที่ได้รับอนุมัติจากการประปานครหลวงข้อ ๓๖ในกรณีที่ผู้ใช้น้ำรื้ออาคารหรือย้ายที่อยู่จากสถานที่ใช้น้ำเดิมต้องแจ้งให้การประปานครหลวงทราบล่วงหน้าไม่น้อยกว่า ๗ วันหากมิได้แจ้งภายในกำหนดเวลาดังกล่าวการประปานครหลวงมีสิทธิงดจ่ายน้ำและเรียกร้องค่าเสียหายอันเกิดจากการนี้ได้อีกด้วยในกรณีที่ผู้ใช้น้ำได้แจ้งให้การประปานครหลวงทราบตามวรรคแรกการประปานครหลวงอาจจะพิจารณาให้สิทธิในการขอโอนการใช้น้ำได้ตามระเบียบที่การประปานครหลวงกำหนดหากผู้ใช้น้ำประสงค์จะโอนสิทธิการใช้น้ำให้แก่บุคคลอื่นการประปานครหลวงจะตรวจสอบสภาพการใช้น้ำ ระบบท่อภายในทรัพย์สินอื่น ๆซึ่งเป็นกรรมสิทธิ์ของการประปานครหลวงหากมีการเสียหายเกิดขึ้นผู้ใช้น้ำต้องชำระค่าเสียหายและค่าใช้จ่ายต่าง ๆ ในการนี้ทั้งต้องชำระหนี้สินที่ยังค้างอยู่ให้หมดสิ้นด้วยในกรณีที่อาคารของผู้ใช้น้ำเกิดเพลิงไหม้เสียหายการประปานครหลวงมีสิทธิงดจ่ายน้ำได้ตามสภาพและความเหมาะสมข้อ ๓๗ ในกรณีที่ผู้มาอยู่ใหม่ในสถานที่ของผู้ใช้น้ำเดิมและประสงค์จะเป็นผู้ใช้น้ำแทนผู้ใช้น้ำเดิมหรือประสงค์จะรับช่วงการใช้น้ำต่อไปผู้เข้ามาอยู่ใหม่ต้องแจ้งความจำนงขอรับใช้น้ำต่อการประปานครหลวงโดยไม่ชักช้า การประปานครหลวงอาจจะพิจารณาให้ได้สิทธินั้นก็ได้หากมิได้แจ้ง การประปานครหลวงมีสิทธิงดจ่ายน้ำในกรณีที่ผู้เข้ามาอยู่ใหม่ได้ใช้น้ำแทนผู้ใช้น้ำเดิมแต่มิได้แจ้งให้การประปานครหลวงทราบ หากการประปานครหลวงตรวจพบและแจ้งให้ทราบผู้เข้ามาอยู่ใหม่ต้องติดต่อขอเป็นผู้ใช้น้ำหรือขอรับช่วงการใช้น้ำเดิมภายในสิบห้าวัน นับตั้งแต่วันที่ได้รับหนังสือแจ้งหากพ้นกำหนดนี้การประปานครหลวงมีสิทธิงดจ่ายน้ำได้ข้อ ๓๘ ในกรณีที่ผู้เข้ามาอยู่ใหม่ในสถานที่ของผู้ใช้น้ำเดิมซึ่งถูกงดจ่ายน้ำแล้วและประสงค์จะเป็นผู้ใช้น้ำในสถานที่นั้น หากยินยอมรับชำระหนี้สินที่ผู้ใช้น้ำเดิมค้างชำระทั้งหมดแล้วการประปานครหลวงจะพิจารณาให้เป็นผู้ใช้น้ำต่อไปได้โดยผู้เข้ามาอยู่ใหม่ต้องชำระค่าใช้จ่ายต่าง ๆในการติดตั้งประปาตามหลักเกณฑ์ที่การประปานครหลวงกำหนดถ้าผู้เข้ามาอยู่ใหม่ไม่ปฏิบัติตามความในวรรคแรกต้องขอติดตั้งประปาใหม่ตามระเบียบการประปานครหลวงข้อ ๓๙ เมื่อได้รับแจ้งจากพนักงานการประปานครหลวงแล้วผู้ใช้น้ำต้องยินยอมและอำนวยความสะดวกให้แก่พนักงานผู้นั้นเข้าไปในสถานที่ได้ในระหว่างเวลาพระอาทิตย์ขึ้นถึงพระอาทิตย์ตกเพื่อการตรวจสอบซ่อมแซมมาตรวัดน้ำ เครื่องกั้นน้ำ ท่อ อุปกรณ์หรืออ่านตัวเลขในมาตรวัดน้ำ ตรวจสภาพการใช้น้ำ หรือการจัดเก็บเงินตามข้อ ๒๕รวมทั้งการงดจ่ายน้ำด้วยผู้ใช้น้ำมีสิทธิที่จะขอตรวจบัตรประจำตัวหรือหลักฐานเอกสารจากบุคคลผู้เข้าไปในเขตสถานที่ของผู้ใช้น้ำเพื่อปฏิบัติการตามวรรคแรกได้ทุกคราวว่าเป็นพนักงานของการประปานครหลวงโดยถูกต้องหรือไม่ข้อ ๔๐เมื่อผู้ใช้น้ำจะทำการติดต่อกับการประปานครหลวงควรนำใบเสร็จรับเงินหรือหลักฐานอื่นมาแสดงต่อการประปานครหลวง ทั้งนี้เพื่อความสะดวกรวดเร็วในการดำเนินงานนั้น ๆ ให้กับผู้ใช้น้ำเองข้อ ๔๑ ในกรณีที่การประปานครหลวงได้ดำเนินการตามคำขอรับใช้น้ำหรือถ้อยคำของผู้ขอรับใช้น้ำ หรือผู้ใช้น้ำเป็นการถูกต้องแล้วหากมีการคัดค้านหรือโต้แย้งในเรื่องสิทธิใด ๆเกี่ยวกับการจัดส่งและจำหน่ายน้ำให้กับผู้ใช้น้ำผู้ขอรับใช้น้ำหรือผู้ใช้น้ำต้องรับผิดแทนการประปานครหลวงทุกประการ และถ้าเกิดการเสียหายขึ้นการประปานครหลวงมีสิทธิเรียกร้องค่าเสียหายได้อีกด้วยข้อ ๔๒ในกรณีที่มีเหตุขัดข้องในด้านวิชาการหรือเหตุสุดวิสัยหรือกรณีเหตุการณ์ที่เกิดขึ้นโดยไม่อาจจะคาดหมายได้หรือเพื่อสาธารณประโยชน์ส่วนรวมการประปานครหลวงมีสิทธิระงับหรือจำกัดการส่งและจำหน่ายน้ำทั้งหมดหรือส่วนหนึ่งส่วนใดในบริเวณพื้นที่ที่ทำการส่งและจำหน่ายให้ผู้ใช้น้ำได้ตามความเหมาะสมต่อเหตุการณ์ในการระงับหรือจำกัดการส่งและจำหน่ายน้ำตามวรรคก่อนการประปานครหลวงจะแจ้งให้ผู้ใช้น้ำทราบล่วงหน้าก่อนทุกคราวไปเว้นแต่ในกรณีจำเป็นเร่งด่วนข้อ ๔๓ การกระทำใด ๆที่การประปานครหลวงได้ทำต่อตัวแทนหรือบริวารของผู้ใช้น้ำย่อมมีผลผูกพันต่อผู้ใช้น้ำเสมือนหนึ่งการประปานครหลวงได้กระทำต่อผู้ใช้น้ำโดยตรงทุกประการการกระทำใด ๆที่ตัวแทนหรือบริวารของผู้ใช้น้ำได้ทำต่อการประปานครหลวงผู้ใช้น้ำต้องผูกพันรับผิดต่อการประปานครหลวงทุกประการเสมือนหนึ่งผู้ใช้น้ำได้กระทำด้วยตัวเองให้ณ วันที่ ๗ ตุลาคม พ.ศ. ๒๕๑๗พลตำรวจตรีอรรถสิทธิ์ สิทธิสุนทรรัฐมนตรีว่าการกระทรวงมหาดไทยประธานกรรมการการประปานครหลวงดลธี/พิมพ์๑๔มกราคม ๒๕๕๑หทัยภัทร/ตรวจ๒๘มกราคม ๒๕๕๑[๑]ราชกิจจานุเบกษา เล่ม ๑๑๕/ตอนที่ ๙๒ ง/หน้า ๒๐๓/๑๗ พฤศจิกายน ๒๕๔๑[๒]เพิ่มเติมโดยข้อบังคับ กปน. ฉบับที่ ๗๕ พ.ศ. ๒๕๒๖ ข้อ ๓ซึ่งมีผลบังคับใช้ตั้งแต่วันที่ ๑๒ มกราคม ๒๕๒๖ เป็นต้นไปข้อ ๑๕ ถูกยกเลิกโดยข้อบังคับ กปน. ฉบับที่ ๗๕พ.ศ. ๒๕๒๖ ข้อ ๔ โดยให้ใช้ข้อความที่พิมพ์ไว้นี้แทนซึ่งมีผลบังคับใช้ตั้งแต่วันที่ ๑๒ มกราคม ๒๕๒๖ เป็นต้นไปข้อ ๑๖ ถูกยกเลิกโดยข้อบังคับ กปน. ฉบับที่ ๗๕พ.ศ. ๒๕๒๖ ข้อ ๕ โดยให้ใช้ข้อความที่พิมพ์ไว้นี้แทนซึ่งมีผลบังคับใช้ตั้งแต่วันที่ ๑๒ มกราคม ๒๕๒๖ เป็นต้นไปข้อ ๑๗ ถูกยกเลิกโดยข้อบังคับ กปน. ฉบับที่ ๑๐๔พ.ศ. ๒๕๓๙ ข้อ ๓ โดยให้ใช้ข้อความที่พิมพ์ไว้นี้แทนซึ่งมีผลบังคับใช้ตั้งแต่วันที่ ๒๑ กุมภาพันธ์ ๒๕๓๙ เป็นต้นไปข้อ ๑๙ ถูกยกเลิกโดยข้อบังคับ กปน. ฉบับที่ ๑๐๔พ.ศ. ๒๕๓๙ ข้อ ๔ โดยให้ใช้ข้อความที่พิมพ์ไว้นี้แทน ซึ่งมีผลบังคับใช้ตั้งแต่วันที่๒๑ กุมภาพันธ์ ๒๕๓๙ เป็นต้นไปข้อ ๒๑ ทวิ ถูกยกเลิกโดยข้อบังคับ กปน. ฉบับที่ ๗๕พ.ศ. ๒๕๒๖ ข้อ ๗ โดยให้ใช้ข้อความที่พิมพ์ไว้นี้แทนซึ่งมีผลบังคับใช้ตั้งแต่วันที่ ๑๒ มกราคม ๒๕๒๖ เป็นต้นไปข้อ ๒๒ วรรคท้าย ถูกยกเลิกโดยข้อบังคับ กปน.ฉบับที่ ๗๕ พ.ศ. ๒๕๒๖ โดยให้ใช้ข้อความที่พิมพ์ไว้นี้แทนซึ่งมีผลบังคับใช้ตั้งแต่วันที่ ๑๒ มกราคม ๒๕๒๖ เป็นต้นไปข้อ ๒๔ ถูกยกเลิกโดยข้อบังคับ กปน. ฉบับที่ ๑๐๔พ.ศ. ๒๕๓๙ ข้อ ๕ โดยให้ใช้ข้อความที่พิมพ์ไว้นี้แทนซึ่งมีผลบังคับใช้ตั้งแต่วันที่ ๒๑ กุมภาพันธ์ ๒๕๓๙ เป็นต้นไปข้อ ๒๕ ถูกยกเลิกโดยข้อบังคับ กปน. ฉบับที่ ๗๕พ.ศ. ๒๕๒๖ ข้อ ๙ โดยให้ใช้ข้อความที่พิมพ์ไว้นี้แทนซึ่งมีผลบังคับใช้ตั้งแต่วันที่ ๑๒ มกราคม ๒๕๒๖ เป็นต้นไปข้อ ๒๖ ถูกยกเลิกโดยข้อบังคับ กปน. ฉบับที่ ๗๕พ.ศ. ๒๕๒๖ ข้อ ๑๐ โดยให้ใช้ข้อความที่พิมพ์ไว้นี้แทนซึ่งมีผลบังคับใช้ตั้งแต่วันที่ ๑๒ มกราคม ๒๕๒๖ เป็นต้นไปข้อ ๓๒ ถูกยกเลิกโดยข้อบังคับ กปน. ฉบับที่ ๗๕พ.ศ. ๒๕๒๖ ข้อ ๑๑ โดยให้ใช้ข้อความที่พิมพ์ไว้นี้แทนซึ่งมีผลบังคับใช้ตั้งแต่วันที่ ๑๒ มกราคม ๒๕๒๖ เป็นต้นไปข้อ ๓๔ ถูกยกเลิกโดยข้อบังคับ กปน. ฉบับที่ ๑๐๔พ.ศ. ๒๕๓๙ ข้อ ๖ โดยให้ใช้ข้อความที่พิมพ์ไว้นี้แทนซึ่งมีผลบังคับใช้ตั้งแต่วันที่ ๒๑ กุมภาพันธ์ ๒๕๓๙ เป็นต้นไปข้อ ๓๖ ถูกยกเลิกโดยข้อบังคับ กปน. ฉบับที่ ๗๕พ.ศ. ๒๕๒๖ ข้อ ๑๒ โดยให้ใช้ข้อความที่พิมพ์ไว้นี้แทนซึ่งมีผลบังคับใช้ตั้งแต่วันที่ ๑๒ มกราคม ๒๕๒๖ เป็นต้นไปข้อ ๓๗ ถูกยกเลิกโดยข้อบังคับ กปน. ฉบับที่ ๗๕พ.ศ. ๒๕๒๖ ข้อ ๑๒ โดยให้ใช้ข้อความที่พิมพ์ไว้นี้แทนซึ่งมีผลบังคับใช้ตั้งแต่วันที่ ๑๒ มกราคม ๒๕๒๖ เป็นต้นไปข้อ ๓๘ ถูกยกเลิกโดยข้อบังคับ กปน. ฉบับที่ ๗๕พ.ศ. ๒๕๒๖ ข้อ ๑๒ โดยให้ใช้ข้อความที่พิมพ์ไว้นี้แทนซึ่งมีผลบังคับใช้ตั้งแต่วันที่ ๑๒ มกราคม ๒๕๒๖ เป็นต้นไปข้อ ๓๙ ถูกยกเลิกโดยข้อบังคับ กปน. ฉบับที่ ๗๕พ.ศ. ๒๕๒๖ ข้อ ๑๓ โดยให้ใช้ข้อความที่พิมพ์ไว้นี้แทนซึ่งมีผลบังคับใช้ตั้งแต่วันที่ ๑๒ มกราคม ๒๕๒๖ เป็นต้นไป